Syair dari Aceh, "Ratoh Wartawan"
Salam'alaikum saleum meu layang,
Keu mandum rakan lam tiep-tiep sagoe,
Izin keu kamoe bacut neuk dendang,
Tentang ratoh wartawan nyang na lam nanggroe.
Peureulee neuk ratoh saboh khabaran,
Naseb wartawan nyang sabee buru beurita,
Memang ka lageenyan profesi kerjaan,
Sosial kontrol lewat media.
Sabee tiep uroee-seupot meulalu-lalang, Laloe memburu dan canek beurita,
Na beurita rakyat meu tak-tak ngon parang,
Na chiet berita oknum peujabat cu peng neugara.
Mandum info tetap harus tersajikan,
Bah pih terkadang pihak wartawan di lakee plah muka,
Geureutak seureuta ancaman ka jeut keu piasan,
Kamoe wartawan teutap bergerak peulikak kamera.
Leupah lee macam berita di tayang,
Mulai bak koran cetak sereuta online media,
Hayeu berita headline di tanyang,
Kureung nibaknyan se-alakada.
Dari timu sampoe meuputa u baroh,
Meunan peusuroh tuntutan keureja,
Hasel kereuja kirem meubungkoh,
Mulai poh siploh email teu buka,
Para peujabat kanto kadang meuratoh,
Berita lam bungkoh leupah that gura,
Ladom meu tuleh kameng ka seungkhoh,
Rupajih tikoh baplueng peng guda.
Walaupun mumang jeut keu wartawan,
Soal keu makan hana that brat keunira,
Asai buet haleu keureuja seniman,
Kadang u Jeurman izin troh teuka.
Meubada oh no haba khabaran,
Sebagoe ratoh geulantoe meucalitra,
Bek na nyang teupeh bila bacut meuligan,
Watee neu baca.
Akhirul qalam kamoe ucapkan,
Seumoga geutanyoe mandum berjaya,
Peusaboh rakan,
Seureuta syeudara.
Ciptaan : Maulana Jabir Al Thaffi & Zulfadli Idris Muda Banta,
min_Latn sun_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn min_Latn